**LIETUVOS RESPUBLIKOS**

**VIETOS SAVIVALDOS**

**ĮSTATYMAS**

1994 m. liepos 7 d. Nr. I-533

Vilnius

**20 straipsnis. Mero, mero pavaduotojo įgaliojimai**

2. Meras:

12) gavęs savivaldybės tarybos pritarimą, sudaro savivaldybės bendradarbiavimo su valstybės institucijomis, kitomis savivaldybėmis ar užsienio institucijomis sutartis;

PATVIRTINTA

Klaipėdos miesto savivaldybės tarybos

2014 m. gegužės 29 d. sprendimu Nr. T2-115

**KLAIPĖDOS MIESTO SAVIVALDYBĖS VARDU SUDAROMŲ SUTARČIŲ PASIRAŠYMO TVARKOS APRAŠAS**

2. Be išankstinio Klaipėdos miesto savivaldybės tarybos (toliau – Taryba) pritarimo Savivaldybės vardu negali būti sudaromos šios sutartys:

2.3. bendradarbiavimo su Lietuvos ar užsienio savivaldybėmis, miestais, institucijomis ir organizacijomis ar prisijungimo prie organizacijų;

4. Tarybos pritarimas sutarties sudarymui gali būti formuluojamas kaip pritarimas sutarties projektui arba pritarimas esminėms sutarties sąlygoms.

7. Tarybos sprendime, kuriuo pritariama sutarties sudarymui, turi būti nurodytas asmuo, įgaliotas pasirašyti sutartį. Tuo atveju, kai Tarybos sprendime nėra nurodytas asmuo, įgaliotas pasirašyti sutartį, arba Tarybos sprendime nurodytas asmuo negali pasirašyti sutarties, arba kai sudarant sutartį nėra reikalingas išankstinis Tarybos pritarimas, Savivaldybės vardu sudaromas sutartis pasirašo meras (merą pavaduojantis mero pavaduotojas) arba jo įgaliotas kitas asmuo.